CELEX: 22006D0139
Language: da
Date: 2006-10-27 00:00:00
Title: Afgørelse truffet af Det Blandede EØS-udvalg nr. 139/2006 af 27. oktober 2006 om ændring af protokol 31 til EØS-aftalen om samarbejde på særlige områder ud over de fire friheder

21.12.2006   
            
            
               DA
            
            
               Den Europæiske Unions Tidende
            
            
               L 366/85
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 139/2006
   af 27. oktober 2006
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR -
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse truffet af Det Blandede EØS-udvalg nr. 90/2004 af 8. juni 2004 (1).
            
         
               (2)
            
            
               Det Blandede EØS-udvalgs afgørelse nr. 56/96 af 28. oktober 1996 (2) udvidede samarbejdet mellem aftalens kontraherende parter ved at lade det europæiske arbejdsformidlingsnet (Eures) omfatte af protokol 31 til aftalen.
            
         
               (3)
            
            
               Liechtenstein forbeholdt sig oprindeligt ret til at deltage i Eures med forbehold af resultaterne af den fælles fornyede gennemgang af overgangsforanstaltningerne for den frie bevægelighed for personer som omhandlet i protokol 15 til aftalen.
            
         
               (4)
            
            
               På grundlag af den fælles fornyede gennemgang indførtes ved Det Blandede EØS-udvalgs afgørelse nr. 191/1999 af 17. december 1999 (3) nye sektortilpasninger for Liechtenstein i bilag V og VIII til aftalen, som begrænser etableringsretten i Liechtenstein.
            
         
               (5)
            
            
               Liechtensteins forbehold for at deltage i Eures bør ikke længere gælde.
            
         
               (6)
            
            
               Protokol 31 til aftalen bør derfor ændres, således at Liechtenstein kan deltage i Eures med virkning fra den 1. januar 2007 -
            
         TRUFFET FØLGENDE AFGØRELSE:
   Artikel 1
   Artikel 15, stk. 4, i protokol 31 til aftalen affattes således:
   
      
                  »4.
               
               
                  Stk. 1, 2 og 3 finder anvendelse på Liechtenstein fra den 1. januar 2007.«
               
            
   Artikel 2
   Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1 (4).
   Den anvendes fra den 1. januar 2007.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 27. oktober 2006.
      
         
            På Det Blandede EØS-Udvalgs vegne
         
         Oda Helen SLETNES
         
         
            Formand
         
      
   
   
      (1)  EUT L 349 af 25.11.2004, s. 52.
   
      (2)  EFT L 58 af 27.2.1997, s. 50.
   
      (3)  EFT L 74 af 15.3.2001, s. 29.
   
      (4)  Ingen forfatningsmæssige krav angivet.